**Projektu konkursa “Atbalsta nodrošināšana**

**Ukrainas civiliedzīvotāju integrācijai” rezultāti**

Rīgas Apkaimju iedzīvotāju centrs informē, ka projektu konkursā “Atbalsta nodrošināšana Ukrainas civiliedzīvotāju integrācijai” finansiālu atbalstu projektu īstenošanai saņems 14 projekti.

Projektu konkursā tika iesniegti 25 projektu pieteikumi par kopējo pieprasīto finansējumu 213 590,54 EUR apmērā. Konkursa rezultātā finansiāli tiek atbalstīta 14 projektu īstenošana, sekmējot Ukrainas civiliedzīvotāju iekļaušanos Latvijas sabiedrībā.

Atbalstīto projektu ietvaros notiks dažādas radošas un izglītojošas brīvā laika aktivitātes, iepazīstot Latvijas un Ukrainas tradīcijas un vēsturi, savstarpējās izpratnes un sadarbības veicināšanai, neformālās izglītības pasākumi, tai skaitā latviešu valodas mācīšanās aktivitātes, savstarpējā atbalsta grupas, tiks nodrošinātas speciālistu konsultācijas fiziskās un mentālās veselības uzlabošanai, konsultācijas par karjeras iespējām un uzņēmējdarbības kursi, kā arī bezmaksas sporta nodarbības gan bērniem un jauniešiem, gan pieaugušajiem.

**Atbalstīto projektu saraksts**

|  |  |  |  |  |  |
| --- | --- | --- | --- | --- | --- |
| Nr. p. k. | Projekta iesniedzējs | Projekta nosaukums | Pašvaldības piešķirtais līdzfinansējums, EUR | Projekta īstenošanas datums | Projekta apraksts |
| 1. | Biedrība “Tavi draugi" | “ZINI VAIRĀK, VARI VAIRĀK!” | 9970,00 | 01.10.2023.-31.03.2024. | Projekta ietvaros tiks veicināta Ukrainas civiliedzīvotāju iekļaušanās sabiedrībā, organizējot lietderīgas brīvā laika aktivitātes savstarpējās mijiedarbības veicināšanai starp Rīgas iedzīvotājiem un Ukrainas civiliedzīvotājiem, organizējot kopīgus spēļu vakarus, radošas nodarbības, ekskursiju uz Barikāžu muzeju un foto orientēšanos Vecrīgas ielās, sniegts atbalsts iekļauties darba tirgū, organizējot seminārus par datu un patērētāja tiesību aizsardzību, darba tiesībām, runas un komunikācijas prasmju attīstīšanu, uzņēmējdarbību un nodokļiem un veicināts starpkultūru dialogs, organizējot sarunu vakarus par ukraiņu pieredzi dažādās jomās Latvijā. |
| 2. | Biedrība "TĪNE" | “Kopā: Integrācijas kurss ukraiņiem Latvijā” | 8988,63 | 29.09.2023.-31.03.2024. | Projekta būtība ir veicināt Ukrainas civiliedzīvotāju sekmīgu integrāciju Rīgas (Latvijas) sabiedrībā, izmantojot uzņēmējdarbību, kā pamata līdzekli šī mērķa sasniegšanai. Projekta ietvaros tiks organizēti praktiski semināri, integrācijas koučingi un uzņēmējdarbības retrīti, lai palīdzētu Ukrainas civiliedzīvotājiem izveidot un vadīt savus uzņēmumus, kā arī veiksmīgi integrēties esošos uzņēmumos. |
| 3. | Biedrība "Lab Futura" | "Es – rīdzinieks un uzņēmējs!" | 9940,32 | 01.10.2023.-31.03.2024. | Projekta ietvaros tiks īstenots aktivitāšu kopums, lai veicinātu Rīgā dzīvojošo Ukrainas civiliedzīvotāju, kuri bēg no Krievijas militārās agresijas Ukrainā, uzņēmējspēju un tīklošanos ar vietējiem uzņēmējiem. Tiks sagatavots un īstenots uzņēmējdarbības kurss Ukrainas civiliedzīvotājiem latviešu, ukraiņu un krievu valodā. |
| 4.  | Biedrība “Gribu palīdzēt bēgļiem” | “Dzīvā (prasmju) bibliotēka” | 6750,00 | 01.12.2023.-31.03.2024. | Projekts paredz paplašināt “Dzīvās bibliotēkas” konceptu, padarot to par ikmēneša kopienas tikšanos, kurā dalīties ar savām zināšanām un prasmēm aicināti rīdzinieki, Ukrainas civiliedzīvotāji Rīgā un citi starptautiskās aizsardzības saņēmēji. Projekta laikā tiks īstenotas sarunas grupās – “Dzīvā bibliotēka”, “Praktisko zināšanu bibliotēka”, “Garšas pāri robežām” – ēdienu bibliotēka un “Spēļu bibliotēka”. |
| 5.  | Biedrība “Rakstnieku muzeju biedrība “PILS”” | “KRIŠJĀŅA SKOLA” | 3917,50 | 01.10.2023.-24.03.2024. | Projekts paredzēts Ukrainas civiliedzīvotājiem – jauniešiem vecumā no 15-25 gadiem. Projekta aktivitātes paredz: ekspertu konsultācijas un labās prakses piemērus par karjeras iespējām Latvijā, Latvijas kultūras kanona vērtību, svarīgāko notikumu, svinamo un piemiņas dienu iepazīšanu un sarunu platformu gūto atziņu apspriešanai un latviešu valodas prasmju uzlabošanai. |
| 6. | Biedrība “Latvijas Cilvēku ar īpašām vajadzībām sadarbības organizācija “SUSTENTO”” | “”Veselības tilti” - atbalsta programma bēgļiem ar hroniskām slimībām” | 9850,00 | 01.10.2023.-31.03.2024. | Projekts paredz stiprināt Ukrainas civiliedzīvotāju ar invaliditāti un hroniskām saslimšanām emocionālo un informatīvo atbalstu, nodrošinot prevenciju un veicinot iespēju saņemt atbilstošus veselības pakalpojumus. Projektā paredzētās atbalsta aktivitātes: informatīvo lekciju, atbalsta grupu un individuālo konsultāciju organizēšana, informatīvā bukleta izdošana ukraiņu valodā par pacientu tiesībām un ārstniecības pakalpojumu saņemšanas kārtību Latvijā. |
| 7. | Nodibinājums “Māmiņu kluba labdarības fonds” | “Atbalsta grupas ukraiņu māmiņām” | 9075,00 | 29.09.2023.-31.03.2024. | Projekts paredz veidot atbalstošu un izglītojošu vidi ukraiņu bēgļu māmiņām ar bērniem ar mērķi informēt par iespējām mātes un bērna veselības veicināšanā, t. sk. atbalstu grūtniecības laikā, mazuļu aprūpē, krūts zīdīšanā, bērnu interešu izglītībā.Tiks rīkotas atbalsta grupas un mentoru konsultācijas par dažādiem ar bērniem saistītiem jautājumiem kopā ar mātes/bērna veselības ekspertiem, karjeras konsultantiem, krīzes psihologiem u. c. speciālistiem. Notiks tīklošanās pasākumi māmiņām no Ukrainas un vietējās sabiedrības. |
| 8. | Biedrība “Mini-pitch” | “Bērnu nometne “KOPĀ, roku rokā”” | 9930,00 | 11.03.2024.-15.03.2024. | Projekta ietvaros tiks organizēta dienas nometne bērniem un jauniešiem no Ukrainas un Rīgas pavasara brīvdienu laikā. Nometne būs iespēja dalībniekiem iepazīt pasauli sev apkārt, iesaistīties dažādās sporta spēlēs, mākslas projektos un muzikālās aktivitātēs, kas veicinās pašizpausmi un radošo domāšanu.  |
| 9. | Biedrība “Latvijas Tautas sporta asociācija” | “Mamanet treniņi Ukrainas sieviešu integrācijai” | 4890,65 | 24.10.2023.-26.03.2024. | Projekta mērķis ir organizēt regulārus Mamanet treniņus sievietēm no Ukrainas, piedaloties arī pārstāvēm no vietējās sabiedrības. Projekta uzdevums ir veicināt Ukrainas sieviešu iesaisti fiziskajās aktivitātes, piedāvājot viņām iespēju spēlēt komandas spēli drošā vidē, ar Mamanet spēles palīdzību stiprināt valstiskuma apziņu un piederības sajūtu Latvijai, veicināt latviešu valodas kā sabiedrību vienojoša pamata nostiprināšanos ikdienas saziņā. Plānots, ka sievietes no Ukrainas apmeklēs arī Latvijas Mamanet čempionātu. |
| 10. | Biedrība “Terapijas centrs Radītava” | “Kopības spēks” | 4620,00 | 29.09.2023.-31.03.2024. | Projekta laikā tiks īstenotas mākslas terapijas nodarbības un mākslas terapija apvienojumā ar zirgu atbalstītu terapiju dabas vidē. Šīs terapijas sesijas ir plānotas, lai atbalstītu emocionālu atveseļošanos no traumām un stresa, veicinātu ciešākas attiecības starp Ukrainas bēgļiem un vietējiem iedzīvotājiem un veidotu dziļāku savstarpēju sapratni un kultūru mijiedarbību. |
| 11. | Biedrība “Svētā Lūkas atbalsta biedrība” | “Sadraudzības tirgus” | 9999,99 | 29.09.2023.-31.03.2024. | Projekta ietvaros notiks psihoemocionālā atbalsta, darba, medijpratības un kultūras integrācijas pasākumi Ukrainas civiliedzīvotājiem kopā ar atbilstošo nozaru speciālistiem un brīvprātīgajiem, lai veicinātu interesi un sniegtu konsultācijas par darba karjeras uzsākšanu Latvijā. Projekts paredz veidot kultūrsociālas apmaiņas pasākumus (radošās darbnīcas, amatnieku tirdziņus, kopienas un *playback* teātri) un sniegt iespēju realizēt savu mājražotāju produkciju (izšuvumi, adījumi, rotaslietas, mākslas un amatniecības izstrādājumi) tirdziņos. |
| 12. | Biedrība “Atbalsta centrs bērniem un jauniešiem ar ierobežotām iespējām “SMAIDS”” | “Radošas brīvdienas kopā ar “Smaidu”” | 9195,00 | 30.09.2023.-30.03.2024. | Projekta īstenošanas laikā tiks organizēts aktivitāšu kopums, kas paredzēts cilvēkiem no Latvijas un Ukrainas, sevišķi ģimenēm ar bērniem un senioriem, kuriem regulāri nepieciešamas gan komunikācija un psiholoģiskais atbalsts, gan lietderīgas un radošas aktivitātes un speciālistu konsultācijas. Projekta ietvaros tiks nodrošināta neformāla bezmaksas tikšanās vieta, piedāvājot piekļuvi mācību un darba telpām, radošām un sporta aktivitātēm un profesionālu konsultantu – sociālais darbinieks, sociālais rehabilitētājs un psihologs - pakalpojumiem. |
| 13. | Biedrība “Radošā biedrība “PRIEKUMUS”” | “Es esmu, mēs esam!” | 8440,00 | 01.10.2023.-28.02.2024. | Projekta ietvaros tiks organizēti neformālās izglītības pasākumu cikli Rīgā dzīvojošiem bērniem. Visas aktivitātes plānotas kā komunikāciju prasmju veicinošas nodarbības, lai nodrošinātu pašizziņas un pašizaugsmes pieredzi, pielietojot apzinātības prasmes veicinošas tehnikas, apgūtu jaunas prasmes un iemaņas, radot mākslas projektus, stiprinātu sadarbības prasmes grupu uzdevumos, kā arī, caur savstarpējo komunikāciju integrējot bērnus un viņu ģimenes no Ukrainas vietējā kopienā.  |
| 14. | Biedrība “Latvijas Sinhronās slidošanas attīstībai” | “Ukrainas civiliedzīvotāju bērnu un jauniešu slidotapmācības nodarbības ar socializācijas elementiem un latviešu valodas apguvi” | 9918,00 | 01.10.2023.-31.03.2024. | Projekts paredz nodrošināt bezmaksas slidotapmācības nodarbības Ukrainas bēgļu bērniem un jauniešiem, integrējoties un apgūstot latviešu valodu. Papildus slidotapmācības nodarbībām ledus laukumā, notiks arī vispārējās fiziskās sagatavotības nodarbības, deju un horeogrāfijas nodarbības, kurās audzēkņi uzlabo stāju, koordināciju, veiklību, lokanību, izturību, dejiskumu, ritma izjūtu un citas prasmes. Aktivitāšu laikā audzēkņi apgūs latviešu valodu saistošā veidā ar spēļu un rotaļu palīdzību. |